text: Et se il ces poins a apris
   Et il veut monter en grant pris,
   Voist s'en au tornoi, pour savoir
   Quel force il puet en lui avoir,
   Et quel asprece et quel vigour :
   C'est li drois chemins de valour.
   Et se il veut certainement
   Savoir de lui le hardement,
   Voist à la guerre ; là sara
   Quel hardement en lui ara ;
   Car, se il vient à poigneïs,
   Se il est couars ou hardis
   Iluec grant partie verra
   Quel hardement en son cuer a.
  